CELEX: 62019TB0326(01)
Language: lt
Date: 2020-04-02 00:00:00
Title: Byla T-326/19: 2020 m. balandžio 2 d. Bendrojo Teismo nutartis byloje Gerber / Parlamentas ir Taryba (Ieškinys dėl panaikinimo – Sąjungos muitų teritorija – Reglamentas (ES) 2019/474 – Direktyva (ES) 2019/475 – Italijos Kampionės savivaldybės ir Italijai priklausančios Lugano ežero dalies įtraukimas – Konkrečios sąsajos nebuvimas – Nepriimtinumas)

8.6.2020   
            
            
               LT
            
            
               Europos Sąjungos oficialusis leidinys
            
            
               C 191/15
            
         
      2020 m. balandžio 2 d. Bendrojo Teismo nutartis byloje Gerber / Parlamentas ir Taryba
      
      (Byla T-326/19) (1)
      
      (Ieškinys dėl panaikinimo - Sąjungos muitų teritorija - Reglamentas (ES) 2019/474 - Direktyva (ES) 2019/475 - Italijos Kampionės savivaldybės ir Italijai priklausančios Lugano ežero dalies įtraukimas - Konkrečios sąsajos nebuvimas - Nepriimtinumas)
      (2020/C 191/20)
      Proceso kalba: italų
      
         Šalys
      
      
         Ieškovas: Tibor Gerber (Italijos Kampionė, Italija), atstovaujamas advokatės N. Amadei
      
         Atsakovai: Europos Parlamentas, atstovaujamas L. Visaggio ir C. Biz, ir Europos Sąjungos Taryba, atstovaujama A. Lo Monaco ir E. Ambrosini
      
         Dalykas
      
      Pirma, SESV 263 straipsniu grindžiamas prašymas panaikinti 2019 m. kovo 19 d. Europos Parlamento ir Tarybos reglamento (ES) 2019/474, kuriuo iš dalies keičiamas Reglamentas (ES) Nr. 952/2013, kuriuo nustatomas Sąjungos muitinės kodeksas (OL L 83, 2019, p. 38), dalį, kuria į Sąjungos muitų teritoriją įtraukiama Italijos Kampionės savivaldybė ir Italijai priklausanti Lugano ežero dalis, antra, SESV 264 straipsniu grindžiamas prašymas pripažinti, kad 2019 m. vasario 18 d. Tarybos direktyva (ES) 2019/475, kuria iš dalies keičiamos direktyvos 2006/112/EB ir 2008/118/EB dėl Italijai priklausančios Campione d'Italia savivaldybės ir Italijai priklausančios Lugano ežero dalies įtraukimo į Sąjungos muitų teritoriją ir į Direktyvos 2008/118/EB teritorinę taikymo sritį (OL L 83, 2019, p. 42), tampa neveiksminga, ir, trečia, SESV 278 ir 279 straipsniais grindžiamas prašymas taikyti laikinąsias apsaugos priemones ir sustabdyti Reglamento 2019/474, Direktyvos 2019/475 ir visų kitų su jais susijusių įgyvendinimo priemonių taikymą.
      
         Rezoliucinė dalis
      
      
                  1.
               
               
                  Atmesti ieškinį.
               
            
                  2.
               
               
                  Nereikia priimti sprendimo dėl Europos Komisijos ir Italijos Respublikos prašymų įstoti į bylą.
               
            
                  3.
               
               
                  Tibor Gerber padengia savo ir Europos Parlamento bei Europos Sąjungos Tarybos patirtas bylinėjimosi išlaidas, įskaitant susijusias su laikinųjų apsaugos priemonių taikymo procedūra.
               
            
                  4.
               
               
                  Komisija ir Italijos Respublika padengia su prašymais įstoti į bylą susijusias jų pačių patirtas bylinėjimosi išlaidas.
               
            
         (1)  OL C 238, 2019 7 15.